Sportlegende sterfKaren Muir in 1967 Die swemlegende Karen Muir is Maandagaand oorlede ná ŉ lang stryd teen kanker. Muir, wat verlede jaar ook ŉ hartaanval gekry het, is in 2009 met borskanker gediagnoseer. Die kanker het na haar longe versprei en het vinniger gegroei as wat verwag is. Sy het in 2012 gehoor sy het net ‘n paar maande oor om te leef. Muir woon sedert 2000 in Vanderhoof in Kanada, waar sy as dokter gepraktiseer het. Muir is op 16 September 1952 in Kimberley in die Noord-Kaap gebore. Sy het diep spore in die sportwêreld getrap nadat sy op 10 Augustus 1965 ‘n sportwêreldrekord verbreek het. Sy het die 110 meter-rugslag in 1m 08.7s by die ASA Nasionale Junior Kampioenskappe in Blackpool, Engeland voltooi. Sy was in dié stadium maar 12 jaar oud.